Fibrosis and slow intracellular calcium handling cause diastolic heart failure
Independent Research Fund Denmark
Københavns Universitet
Hjertesvigt er en dødbringende sygdom, hvor hjertet ikke kan følge med kroppens behov. Der er to typer hjertesvigt: 1) Hjertesvigt, hvor hjertet ikke er stærkt nok til at pumpe blod fremad, og 2) Hjertesvigt, hvor hjertet er for stift til at slappe tilstrækkeligt af, hvormed nyt blod ikke kan fylde hjertet. Den førstnævnte type har gode behandlingsmuligheder - sidstnævnte ikke. Af alle patienter med hjertesvigt har 50% svage hjerter, 50% har stive hjerter. Vores hypoteser er, at både arvæv (fibrose) og muskelfunktion (calcium håndtering) spiller vigtige roller i sygdomsudviklingen. Til dette projekt bruger vi en dyremodel, der udvikler hjertesvigt med et stift hjerte. Vi vil bruge en behandling, som blokkerer effekten af aldosteron, et af kroppens egne hormoner, og herigennem se, om vi kan afsløre mekanismerne for udviklingen af det stive hjerte. Vi vil teste, hvordan arvævet og muskelfunktionen bidrager til symptomerne. De resultater, der kommer ud af dette projekt, vil være til gavn for de tusinder af patienter, der har hjertesvigt.
Research Projects (Max 10 MDKK) / DFF-Forskningsprojekt1 / grant